मंडल रेल प्रबंधक ने दिया सेवानिवृत्त कर्मचारियों को विदाई | The Silence Media
मंडल रेल प्रबंधक ने दिया सेवानिवृत्त कर्मचारियों को विदाई
दक्षिण पूर्व रेलवे के आद्रा मंडल में माह-2019 के अंतिम कार्य दिवस यानि 29 मार्च को मंडल रेल प्रबंधक के सभाकक्ष में आद्रा मंडल के कार्मिक विभाग (सेटलमेन्ट अनुभाग) द्वारा सेवानिवृत्त होने वाले रेल कर्मचारियों के लिए विदाई समारोह का आयोजन किया गया। इस माह सेवानिवृत्त होने वाले कुल 24 (चौबीस) कर्मचारी थे।
इस विदाई समारोह में मंडल रेल प्रबंधक, श्री शरद कुमार श्रीवास्तव, अपर मंडल रेल प्रबंधक, श्री धनेश्वर मोहंता, मंडल कार्मिक अधिकारी श्री प्रसाद बासु, मंडल वित्त प्रबंधक, श्री ए.के.चौधुरी के साथ-साथ आद्रा मंडल के कर्मचारी व कल्याण निरीक्षक और अन्य कर्मचारी उपस्थित थे। अपने संबोधन में मंडल रेल प्रबंधक महोदय ने सेवानिवृत्त होने वाले रेल कर्मियों का स्वागत किया तथा उन्हें अपने स्वास्थ्य पर ध्यान देने और सेटलमेन्ट से प्राप्त राशि का उचित उपयोग करने के संबंध में अपना बहुमूल्य विचार व्यक्त किया।
उन्होंने सेवानिवृत्त रेल कर्मचारियों को हर संभव सहायता करने का आश्वासन दिया और अनुरोध किया कि यदि वे पुनः नियोजित होना चाहें तो इस संबंध में प्रकाशित अधिसूचना के अनुसार आवेदन करें। मंडल रेल प्रबंधक ने सेवानिवृत्त रेल कर्मियों को स्वयं विदाई उपहार वितरित किया। वरिष्ठ मंडल कार्मिक अधिकारी द्वारा धन्यवाद ज्ञापन किया गया।